El Consell Escolar Municipal de Paterna aprova vacances escolars els dies 17, 18 i 20 de març de les Falles 2020
11/07/2019

# El Consell Escolar Municipal de Paterna aprova vacances escolars els dies 17, 18 i 20 de març de les Falles 2020

[![El Consell Escolar Municipal de Paterna aprova vacances escolars els dies 17, 18 i 20 de març de les Falles 2020](/images/noticias/2019/07/vacaciones-fallas-gr.jpg)](/images/noticias/2019/07/vacaciones-fallas-gr.jpg)

11.07.2019

La mesura adoptada facilita la setmana fallera als xiquets i xiquetes de la localitat

El ple del Consell Escolar Municipal de Paterna, òrgan de participació que aglutina a tota la comunitat educativa de la localitat i amb competència en la matèria, ha aprovat com a dies no lectius el 17, 18 i 20 de març de l'any que ve, coincidint amb els dies grans de les Falles.  
  
Així ho ha anunciat hui el regidor d'Atenció a la Infància i Educació, David Fortea, que ha volgut felicitar la comunitat educativa per la seua decisió, ja que, com ha declarat: “amb aquesta mesura es facilita la setmana fallera als xiquets i xiquetes del municipi, posant en valor una de les tradicions festeres amb major arrelament en la nostra localitat”.  
  
D'aquesta manera, els menors de la localitat podran gaudir des del dimarts 17 al divendres 20 de març de quatre dies de festa consecutius als quals se sumarà el cap de setmana.